氖

氖係元素一種，符號Ne，原子序號10，原子重量20.17976。佢密度0.0008999，溶點24.703 K，沸點27.07 K，熱容量有1.03。因為佢喺室溫之下係氣體，所以又叫氖氣。佢個氖係種惰性氣體，唔易同其他元素有化學作用。氖本身無色，但放少量入真空管或者氖燈，加電壓會放紅光或橙光，可以做霓虹光管。

氖喺宇宙好常見，不過喺地球就好少。空氣裏便有微量嘅氖，商用通常喺空氣度抽出來。

氖個名來自希臘文，即neon。意思係新嘅咁解。